เมื่อวันที่3ธ.ค 2562 เวลา22:13ประจำเดือนหนูเริ่มมาเป็นวันแรก พอวันที่5ประจำเดือนหนูมาน้อยลงเหมือนว่าประจำเดือนเริ่มจะหยุดแล้ว พอวันที่6 ประจำเดือนหนูไม่มาแล้วตอนนั้นคิดว่าประจำเดือนคงจะหยุดแล้วเลยไม่ได้ใส่ผ้าอนามัย พอวันที่7มีเลือดติดกางเกงในเลยใส่ผ้าอนามัยดูผลคือประจำเดือนยังมาอีกเต็มผ้าอนามัย แล้วไปหยุดอีกทีคือวันที่8 ตอนนั้นคิดว่าประจำเดือนคงจะหยุดจริงๆแล้ว แล้วมาวันนี้วันที่12เวลา22:30มีเลือดไหลออกมาอีกไหลเหมือนมาประจำเดือนเลย อยากทราบว่าหนูเป็นอะไรค่ะ
สวัสดีค่ะ การมีเลือดไหลจากช่องคลอดดังกล่าวมา น่าจะเป็นเลือดที่ออกผิดปกติ ไม่ใช่ประจำเดือน ซึ่งอาจเกิดจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น ควรงดการมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์